Politika ti Filipinas

Ti Politika ti Filipinas ket mapasamak iti naurnos a batayan iti presidensial, representatibo, ken demokratiko a republika a ti presidente ket isu ti daulo ti estado ken ti daulo ti gobierno iti kaunegan ti adu a porma nga adu a partido a sistema. Daytoy a sistema ket aglikmut iti tallo nga agsisina ken naturay ngem interdependente a sangsanga: ti lehislatibo a sanga, ti ehekutibo a sanga, ken ukoman a sanga. Ti ehekutibo a bileg ket sinanay babaen ti gobierno babaen ti panangidaulo ti presidente. Ti lehislatibo a bileg ket naitalek iti gobierno ken ti dua a kamara a Kongreso: ti Senado (ti akinngato a kamara) ken ti Kamara dagiti Pannakabagi (ti akinbaba a kamara). Ti ukoman a bileg ket naitalek kadagiti korte a ti Kangatuan a Korte ti Filipinas ket isu ti kangatuan a bagi ti ukoman.

Dagiti eleksion ket inadministro babaen ti maysa a nawaya a Komision dagiti Eleksion kadagiti tunggal tallo a tawen a nangrugi di 1992. Daytoy ket mapasamak iti tunggal maikadua a Lunes iti Mayo, dagiti nangabak kadagiti eleksion ket agtakemda iti opsina iti sumaruno a Hunio 30.

Ti lokal a gobierno ket pinataud babaen dagiti yunit ti lokal a gobierno manipud kadagiti probinsia, dagiti siudad, dagiti ili ken dagiti baranggay. Bayat a kaaduan kadagiti rehion ket awanada iti politikal a bileg, ken addada laeng para kadagiti panggep ti administrasion, dagiti autonomo a rehion ket addaanda kadagiti napaadu a bileg nga ad-adu ngem dagiti yunit ti lokal a gobierno. Bayat a dagiti yunit ti lokal a gobierno ket nanamenda iti autonomia, kaaduan kadagiti busbusda ket naala manipud kadagiti bingay manipud iti nailian a gobierno, ken mangdudua daytoy iti kinapudno ti pannakaturayda.

 Dagiti nagibasaran